CELEX: C2006/281/17
Language: et
Date: 2006-11-18 00:00:00
Title: Kohtuasi C-506/04: Euroopa Kohtu (suur koda) 19. september 2006 aasta otsus (Cour administrative'i eelotsusetaotlus) — Graham J. Wilson versus Ordre des avocats du barreau de Luxembourg (Asutamisvabadus — Direktiiv 98/5/EÜ — Alaline tegutsemine advokaadi kutsealal muus liikmesriigis kui see, kus omandati kutsekvalifikatsioon — Vastuvõtva liikmesriigi pädevas asutuses registreerimise tingimused — Vastuvõtva liikmesriigi keelte oskuse eelnev kontroll — Siseriikliku õiguse sätete kohaselt kohtusse kaebamise võimalus)

18.11.2006   
            
            
               ET
            
            
               Euroopa Liidu Teataja
            
            
               C 281/11
            
         Euroopa Kohtu (suur koda) 19. september 2006 aasta otsus (Cour administrative'i eelotsusetaotlus) — Graham J. Wilson versus Ordre des avocats du barreau de Luxembourg
   (Kohtuasi C-506/04) (1)
   
   (Asutamisvabadus - Direktiiv 98/5/EÜ - Alaline tegutsemine advokaadi kutsealal muus liikmesriigis kui see, kus omandati kutsekvalifikatsioon - Vastuvõtva liikmesriigi pädevas asutuses registreerimise tingimused - Vastuvõtva liikmesriigi keelte oskuse eelnev kontroll - Siseriikliku õiguse sätete kohaselt kohtusse kaebamise võimalus)
   (2006/C 281/17)
   Kohtumenetluse keel: prantsuse
   Eelotsusetaotluse esitanud kohus
   Cour administrative
   Põhikohtuasja pooled
   
      Hageja: Graham J. Wilson
   
      Kostja: Ordre des avocats du barreau de Luxembourg
   Kohtuasja ese
   Eelotsusetaotlus — Cour administrative (Luksemburg) — Euroopa Parlamendi ja nõukogu 16. veebruari 1998. aasta direktiivi 98/5/EÜ, millega hõlbustatakse alalist tegutsemist advokaadi kutsealal muus liikmesriigis kui see, kus omandati kutsekvalifikatsioon (EÜT L 77, lk 36) tõlgendamine — Kohustus näha ette siseriikliku õiguse sätete kohaselt kohtusse kaebamise võimalus päritolumaa kutsenimetuse all praktiseeriva advokaadi advokatuuri registreerimisest keeldumise otsuse peale –Advokatuuri distsiplinaar- ja haldusasjade nõukogule esitatud kaebus — Siseriiklikud õigusaktid, millega registreerimine on seatud sõltuvusse suulisest eksamist, mille eesmärk on kontrollida vastuvõtva liikmesriigi ametlike keelte oskust
   Resolutiivosa
   
               1.
            
            
               Euroopa Parlamendi ja nõukogu 16. veebruari 1998. aasta direktiivi 98/5/EÜ, millega hõlbustatakse alalist tegutsemist advokaadi kutsealal muus liikmesriigis kui see, kus omandati kutsekvalifikatsioon, artiklit 9 tuleb tõlgendada nii, et sellega on vastuolus kaebemenetlus, mille raames nimetatud direktiivi artiklis 3 osutatud registreerimisest keeldumise otsused tuleb kõigepealt vaidlustada vastuvõtva liikmesriigi kutsenimetuse all tegutsevatest advokaatidest koosnevas organis ja apellatsiooniastmes enamuses sellistest advokaatidest koosnevas organis, samas kui kassatsioonkaebuse esitamine selle riigi kõrgeimas kohtus puudutab vaid õigusküsimuste ja mitte faktiküsimuste kohtulikku kontrolli.
            
         
               2.
            
            
               Direktiivi 98/5 artiklit 3 tuleb tõlgendada nii, et advokaadi registreerimisele muu liikmesriigi kui see, kus omandati kutsekvalifikatsioon, pädevas asutuses selleks, et tegutseda päritolumaa kutsenimetuse all, ei tohi kehtestada eelnevat kontrolli vastuvõtva liikmesriigi keelte oskuse kohta.
            
         
      (1)  ELT C 31, 5.2.2005.